6. โครงการอนาคต

สืบเนื่องจากการปรับโครงสร้างทางธุรกิจของบริษัทในช่วงกลางปี 2548
ทำให้บริษัทมีศักยภาพในการจัดการเนื้อหาในแต่ละด้าน ไม่ว่าจะเป็นเนื้อหาทางด้านข่าว, กีฬา
และบันเทิง โดยมีการใช้ทรัพยากรที่มีอยู่อย่างมีประสิทธิภาพ ในทิศทางเดียวกัน
ส่งผลให้เนื้อหาในแต่ละสื่อมีจุดเด่นและมีความเข้มแข็งมากขึ้น

การบริหารเนื้อหาทางด้านกีฬา (Sport Content)

สืบเนื่องจากการปรับโครงสร้างธุรกิจ ทำให้บริษัทฯ มีจุดเด่นด้านรายการกีฬา อย่างชัดเจน
การเปลี่ยนแปลงที่ชัดเจนคือการย้ายรายการถ่ายทอดสดฟุตบอลพรีเมียร์ลีกจาก โมเดิร์น ไนน์ ทีวี
มาเป็นช่อง 3 และช่อง 7 และเพิ่มการถ่ายทอดสดฟุตบอลบุนเดสลีกา จากเยอรมนี
จากอาทิตย์เว้นอาทิตย์มาเป็นสัปดาห์ละ 1 ครั้ง  มีรายการพรีวิว และรายการไฮไลท์
ฟุตบอลพรีเมียร์ลีกเพิ่มเข้ามา ทำให้บริษัทมีความชัดเจนในการเป็นผู้นำเนื้อหาทั้งด้านกีฬา
ทั้งในรายการถ่ายทอดสด และรายการกีฬาอื่น ๆ

การขยายธุรกิจตั้งแต่ปลายปี 2548 จนถึงปี 2549  บริษัทฯ มีโครงการที่จะซื้อลิขสิทธิ์
การแข่งขันกีฬาหลากหลายประเภท เพื่อการก้าวเป็นผู้นำด้านสปอร์ต คอนเทนต์โพรวายเดอร์
การขยายธุรกิจดังกล่าวเป็นการเปิดกว้างการให้บริการเนื้อหาด้านกีฬาไปยังสื่อต่าง ๆ อาทิ
การถ่ายทอดสดกีฬาดัง ๆ เช่น ฟุตบอลชั้นนำจากลีกต่าง ๆ ทั่วโลก ขณะนี้บริษัทฯ
เป็นผู้รับลิขสิทธิ์พรีเมียร์ลีกจากอังกฤษ และบุนเดสลีกาจากเยอรมนี และที่เพิ่มเติมเข้ามาคือ กัลโช่
ซี่รี่ส์ อาร์ จากอิตาลี, สเปน รวมถ่ายทอดสดการแข่งขันฟุตบอลในปี 2549 ไม่ต่ำกว่า 200 แมทซ์

การบริหารเนื้อหาทางด้านข่าว (News Content)

จากการปรับโครงสร้างธุรกิจของบริษัทตามเนื้อหา ทำให้รายการ และสื่อต่าง ๆ ในเชิงข่าว
มาอยู่ภายใต้การบริหารงานของบริษัท ดรีม มีเดีย จำกัด
ซึ่งรับผิดชอบเนื้อหาหลักด้านข่าวโดยเฉพาะ ซึ่งถ่ายทอดผ่านสื่อประเภทต่าง ๆ ได้แก่  สื่อโทรทัศน์,
สื่อวิทยุ, สื่อสิ่งพิมพ์ และสื่อเทคโนโลยี เช่น โทรศัพท์เคลื่อนที่  
โดยมุ่งเน้นเป็นบริษัทชั้นนำด้านข้อมูลข่าวสาร ด้วยเครือข่ายข่าวที่ครบวงจรมากที่สุด 
เพื่อตอบสนองทุกกลุ่มเป้าหมายทุกรูปแบบของการบริโภคข่าว

การปรับโครงสร้างการบริหารเนื้อหาด้านข่าว ทำให้องค์กรมีความคล่องตัวมากขึ้น
ช่วยประหยัดงบประมาณในการปฏิบัติการและในแง่ทรัพยากรบุคคล
อีกทั้งยังเปิดโอกาสให้ลูกค้าที่ต้องการลงโฆษณาในรายการประเภทข่าวมีโอกาสเลือกสื่อของบริษัทอย่างครอบคลุมทั้งสื่อโทรทัศน์,
วิทยุ, สื่อสิ่งพิมพ์  และสื่อใหม่ต่าง ๆ   นอกจากนี้ยังมีกลยุทธ์การขายแบบมัลติมีเดีย
แพ็คเกจอีกด้วย

นอกจากนี้ในเนื้อหาประเภทข่าว ในปี 2549 จะได้มีการพัฒนารูปแบบและเนื้อหาในสื่อต่าง ๆ
ให้มีความเข้มข้นมากขึ้น เช่นการปรับโฉมหนังสือพิมพ์บางกอกทูเดย์
เพื่อรองรับการขยายตัวของธุรกิจสิ่งพิมพ์ในปี 2549,
การปรับการนำเสนอรายการข่าวทางโทรทัศน์ให้ทันสมัย โดยทีมงานคนรุ่นใหม่
 และการนำเสนอรายการวิทยุข่าวในรูปแบบ News & Talk
ที่มุ่งเน้นให้เกิดความกระจ่างในทุกประเด็นข่าว
ก่อให้เกิดภูมิปัญญาเพื่อพัฒนาคุณภาพชีวิตของประชาชนในทุกๆ ด้าน เป็นต้น

การบริหารเนื้อหาทางด้านบันเทิง (Entertainment Content)

การดำเนินธุรกิจด้านบันเทิงอยู่ภายใต้การบริหารงานของบริษัท ทราฟฟิกคอร์นเนอร์ พับลิชชิ่ง จำกัด
ซึ่งเป็นบริษัท ในเครือ มีหนังสือพิมพ์และนิตยสารที่เน้นเนื้อหาด้านบันเทิงและเป็นที่นิยม จำนวน 6
ฉบับ เช่น หนังสือพิมพ์ราย 3 วัน มายาแชนแนล, นิตยสาร a day, Knock Knock,
Hamburger, Tick a SeaT และนิตยสาร  MTV Trax ซึ่งได้เปลี่ยนชื่อมาเป็น MTV Magazine
เมื่อปลายปี 2548 

ในปี 2549 บริษัทมีโครงการความร่วมมือพันธมิตรธุรกิจกับกลุ่มธุรกิจสิ่งพิมพ์รายใหญ่ บริษัท
เอสพีเอช แมกกาซีน พีทีอี ลิมิเต็ด จากประเทศสิงคโปร์ (บริษัทในเครือสิงคโปร์ เพรส โฮลดิ้งส์
 จำกัด) โดยจะออกหนังสือใหม่อีกอย่างน้อย  2 เล่มในกลุ่มของนิตยสาร
ซึ่งเจาะเข้ากลุ่มเป้าหมายแตกต่างกัน ภายในช่วงกลางปี 2549

สรุปภาพรวม แนวทางการทำธุรกิจของบริษัทในปีหน้า จะเน้นขยายธุรกิจเพิ่ม
แต่จะพัฒนาช่องทางของการเผยแพร่เนื้อหาของรายการที่มีอยู่ให้ผ่านทุกช่องทางเพื่อสร้างรายได้เพิ่มด้วยต้นทุนเดิม
ยกตัวอย่างกรณีการเจรจาซื้อลิขสิทธิ์การแข่งขันกีฬาจากต่างประเทศ บริษัทฯ
จะซื้อลิขสิทธิ์ครอบคลุมทุกช่องทางการเผยแพร่ เพื่อนำไปต่อยอดรายได้ผ่านช่องทางอื่น ๆ มากขึ้น
เช่นการรายงานผลการแข่งขันกีฬา, และรายงานข่าวผ่านระบบเอสเอ็มเอส, การให้ข้อมูลผ่าน
เวบไซด์, การพัฒนาระบบแอปพริเคชั่นต่าง ๆ
เพื่อการส่งผ่านเนื้อหาอันหลากหลายของบริษัทไปยังโทรศัพท์เคลื่อนที่
ซึ่งนับว่าช่องทางมัลติมีเดียเป็นช่องทางที่มีอัตราการเติบโตสูง โดยจะทำให้ลักษณะพันธมิตรธุรกิจ
กับบริษัทที่มีความเชี่ยวชาญเฉพาะทาง